AIŠKINAMASIS RAŠTAS

Dėl UAB „Gerugnė“ prašymo atleisti nuo nekilnojamojo turto mokesčio

**1. Parengto tarybos sprendimo projekto tikslai ir uždaviniai**

Lietuvos Respublikos vietos savivaldos įstatymo 16 straipsnio 2 dalies 18 punktas reglamentuoja, kad Savivaldybės tarybos kompetencija yra sprendimų teikti mokesčių, rinklavų ir kitas įstatymų nustatytas lengvatas savivaldybės biudžeto sąskaita priėmimas.

Lietuvos Respublikos nekilnojamojo turto mokesčio įstatymo 7 straipsnio 5 dalis, nustato, kad savivaldybių tarybos turi teisę savo biudžeto sąskaita sumažinti mokestį arba visai nuo jo atleisti.

Atsižvelgdama į Lietuvos Respublikos Vyriausybės 2020 m. vasario 26 d. nutarimą Nr. 152 „Dėl valstybės lygio ekstremaliosios situacijos paskelbimo“, Lietuvos Respublikos Vyriausybės 2020 m. kovo 14 d. nutarimą Nr. 207 „Dėl karantino Lietuvos Respublikos teritorojoje paskelbimo“, Molėtų rajono savivaldybės taryba 2020 m. gegužės 28 d. priėmė sprendimą Nr. B1-126 „Dėl atleidimo nuo nekilnojamojo turto, žemės ir valstybinės žemės nuomos mokesčių ar lengvatų suteikimo Molėtų rajono savivaldybėje 2020 metais“.

2020 m. spalio 26 d. UAB „Gerugnė“ pateikė prašymą, prašydama atleisti nuo nekilnojamojo turto mokesčio. Nuo 2020 m. kovo 16 d. buvo sustabdyta UAB „Gerugnė“ viešbučių veikla ir dalinai apribota maisto tiekimo veikla. UAB „Gerugnė“ pateikė nekilnojamojo turto mokesčio deklaraciją ir informaciją apie nekilnojamojo turto objektus (informacija pateikta finansų skyriui).

Savivaldybės administracija apsvarsčiusi UAB „Gerugnė“ prašymą, siūlo atleisti UAB „Gerugnė“ nuo nekilnojamojo turto mokesčio už laikotarpį nuo 2020 m. kovo 16 d. iki birželio 30 d., bendra suteikiamos lengvatos suma -402,08 eurų.

Lentelėje pateikiama informacija apie UAB „Gerugnė“ apmokestinamus objektus ir apskaičiuotas lengvatų sumas:

|  |  |  |  |  |  |  |  |
| --- | --- | --- | --- | --- | --- | --- | --- |
| Eil.  Nr. | Unikalus numeris | Adresas | Apmokes-tinamoji  vertė | Mokesčio  suma metams | Atleidimas nuo mokesčio (kovo 16 d. iki birželio 30 d. ) | Atlei-džia-moji  suma procen-tais | Apmo-kesti-nimo  pro-centai |
| **1.** | **Nekilnojamojo turto mokestis** | | **275711** | **1378,56** | **402,08** |  |  |
| 1.1. | 6299-5001-0018 | Vilniaus g. 66c, Molėtai | 105974 | 530 | 154,55 | 29,17 | 0,5 proc. |
| 1.2. | 4400-2420-4600 | Sporto g.64, Kanapelkos k. Molėtų r | 40300 | 202 | 58,77 | 29,17 | 0,5 proc. |
| 1.3. | 6297-9007-3012 | Suginčių k. Molėtų r. | 3437 | 17 | 5,01 | 29,17 | 0,5 proc. |
| 1.4. | 6296-9001-1203 | Melioratorių 2 A, Molėtai | 126000 | 630 | 183,75 | 29,17 | 0,5 proc. |

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 18 punktas;

Lietuvos Respublikos nekilnojamojo turto mokesčio įstatymo 7 straipsnio 5 dalis;

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamos pasekmės: 2020 m. savivaldybės biudžetas gaus mažiau pajamų.

Teigiamos pasekmės: Savivaldybė vykdydama Ekonomikos skatinimo ir koronaviruso (COVID-19) platinimo sukeltų pasekmių mažinimo priemonių planą, įgyvendina 8 priemonę „Rekomenduoti savivaldybėms atleisti mokesčių mokėtojus nuo komercinės paskirties nekilnojamojo turto, žemės mokesčių“ ir padeda verslui išsaugoti likvidumą.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Papildomų lėšų poreikio nėra.

**6.Vykdytojai, įvykdymo terminai**

UAB „Gerugnė“, Valstybinė mokesčių inspekcija, Molėtų savivaldybės administracija.